Η Αθηναϊκή Ζυθοποιία φέτος εγκαινιάζει ένα πρόγραμμα επιμόρφωσης σε θέματα εταιρικής κοινωνικής ευθύνης για φοιτητές που προέρχονται από ανώτατα και τεχνολογικά ιδρύματα της περιοχής όπου βρίσκεται το εργοστάσιο της Αθήνας.

Το πρόγραμμα απευθύνεται σε 15 επιλεγμένους επί πτυχίω φοιτητές του Τμήματός μας και θα τους δίνει τη δυνατότητα να παρακολουθήσουν ένα δωρεάν ολοήμερο σεμινάριο για τις βασικές αρχές της Εταιρικής Κοινωνικής Ευθύνης από εξειδικευμένους επαγγελματίες, να ετοιμάσουν μια εργασία με βάση το περιεχόμενό του και να πιστοποιηθούν για την παρακολούθησή του από αναγνωρισμένο φορέα.

Ενδεικτικό περιεχόμενο και πρόγραμμα του σεμιναρίου μπορείτε να βρείτε συνημμένο.

Το σεμινάριο θα διεξαχθεί προς το τέλος του μήνα (προτεινόμενη ημερομηνία μέχρι στιγμής είναι η 22η Μαίου 2013) και οι ενδιαφερόμενοι μπορούν να υποβάλλουν αίτηση στη Γραμματεία του Τμήματος ***από σήμερα έως και την Τρίτη 21/05/2013*** (το έντυπο της αίτησης διατίθεται από τη Γραμματεία).

Σημειώνεται ότι για την επιλογή των φοιτητών που θα συμμετάσχουν στο Πρόγραμμα θα τηρηθεί **αυστηρή σειρά προτεραιότητας**, μέχρι συμπλήρωσης του απαιτούμενου αριθμού.